DJALOGU MAL-ĠURNALISTI Fl-okkażjoni tat-tielet anniversarju mill-assassinju tal-kollega ġurnalista Daphne Caruana Galizia, l-Istitut tal-Ġurnalisti Maltin u Repubblika għandhom il-pjaċir jistiednu lill-ġurnalisti kollha u lil dawk kollha li għandhom għal qalbhom id-demokrazija u l-libertà tal-kelma għal: dwar Il-Qagħda tal-Ġurnaliżmu f'Malta Llum. Fid-diskussjoni se nesploraw il-kundizzjonijiet tax-xogħol tal-ġurnalisti, is-sigurtà personali u tal-familji tagħhom, il-libertà tal-espressjoni u t-trasparenza tal-awtoritajiet pubbliċi. Se jsir ukoll kollegament ma' Ronchi dei Legionari, fl-Italja, fejn se tkun għaddejja laqgħa parallella msejħa mill-Federazione Nazionale Stampa Italiana (FNSI). F'Ronchi, se jkun inawgurat xogħol tal-arti li jfakkar lil Daphne Caruana Galizia u ġurnalisti oħra maqtula fuq xogħolhom. Il-ġurnalisti li se jattendu huma mistiedna jintervjenu fid-diskussjoni. Post : Pjazza l-Assedju l-Kbir, Valletta, biswit is-sit ta' protesta għall-ġustizzja għal Daphne Caruana Galizia. Data : 16 ta' Ottubru, 2020 Ħin : 11am (l-attività mistennijja ddum madwar siegħa). L-attività se tixxandar live fuq Facebook iżda preżenza fiżika hi meħtieġa għal interventi waqt id-diskussjoni. Minħabba r-restrizzjonijiet għall-prevenzjoni tal-Covid-19, dawk li jixtiequ jipparteċipaw huma mitluba jesprimu l-interess tagħhom b'email lil repubblika.mt@ null gmail.com sa nhar it-Tlieta, 13 ta' Ottubru 2020 biex isiru t-tħejjijiet meħtieġa.